Diari Oficial de la Generalitat Valenciana


Sumari del DOGV 9618, del 15-06-2023 (2023/5692)

RESOLUCIÓ 501/2023, de 10 de maig, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 37, lletrada/lletrat, i s'aproven les bases que regeixen la convocatòria. Convocatòria LD 1/2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9618

Data del DOGV
:   15-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5692


Data del document
:   10-05-2023

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ 501/2023, de 10 de maig, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 37, lletrada/lletrat, i s'aproven les bases que regeixen la convocatòria. Convocatòria LD 1/2023. [2023/5692]  
  
L'article 29.2 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, l'Agència), sotmet la provisió dels llocs de treball de l'Agència a les normes de la Llei de funció pública valenciana.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic (d'ara en avant, TREBEP), i l'article 115.1 de la Llei 4/2021, de 16 d'abril, de la funció pública valenciana (d'ara en avant, LFPV), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Atés que el lloc de treball número 37, lletrada/lletrat, es troba vacant, mitjançant la present convocatòria es pretén proveir el mateix d'acord amb la vigent relació de llocs de treball, l'última actualització de la qual es va aprovar per Resolució núm. 309/2023, de 27 de març, del director de l'Agència (DOGV 9569, 05.04.2023).  
En virtut d'això, i d'acord amb el que es disposa en els articles 110 i següents de l'LFPV, fent ús de les atribucions conferides per l'article 13.1.d del Reglament de funcionament i règim interior de l'Agència, de 27 de juny de 2019 (DOGV 8582, 02.07.2019), resolc  
  
Primer  
Convocar per a la provisió, pel sistema de lliure designació, el lloc de treball que es detalla en l'annex I d'aquesta Resolució.  
  
Segon  
Aprovar les bases que regiran la present convocatòria i que figuren en l'annex II d'aquesta Resolució.  
  
Tercer  
Aprovar els models de sol·licitud d'admissió per a la provisió d'aquest lloc de treball i de declaració responsable, que figuren com a annex III i IV d'aquesta Resolució.  
  
Quart  
Publicar la present Resolució en el Diari Oficial de la Generalitat Valenciana i en el Butlletí Oficial de les Corts Valencianes, així com un anunci de la mateixa en el Boletín Oficial del Estado.  
  
Contra l'esmentada Resolució, que posa fi a la via administrativa, es podrà interposar, potestativament, recurs de reposició, en el termini d'un mes, davant del director d'aquesta Agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i recurs contenciós administratiu, en el termini de dues mesos, davant de la Sala contenciosa administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1. m) i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de la seua publicació. Tot això sense perjudici de qualsevol altre recurs o acció que estime procedent.  
  
València, 10 de maig de 2023.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
  
  
Annex II  
Bases de la convocatòria  
  
Primera. Objecte i forma de provisió  
És objecte d'aquesta convocatòria la provisió, pel sistema de lliure designació, del lloc de treball de l'Agència de Prevenció i Lluita contra el Frau i la Corrupció de la Comunitat Valenciana que es descriu en l'annex I d'aquesta resolució.  
  
Segona. Requisits de participació  
1. Pot participar en aquesta convocatòria el personal funcionari de carrera de les diferents administracions públiques, institucions i entitats públiques que reunisca els requisits que estableix la normativa vigent i, en particular, els establits en l'anterior annex I d'aquesta Resolució.  
  
No hi pot participar el personal suspés en ferm mentre dure la suspensió.  
2. Els requisits de participació s'han de reunir en la data de finalització del termini de presentació de sol·licituds i s'han de mantindre fins al moment de la presa de possessió.  
  
Tercera. Sol·licitud de participació, lloc i termini de presentació  
1. La sol·licitud, acompanyada d'un historial professional de competències i capacitats (currículum complet) i d'una còpia de la documentació acreditativa dels requisits i els mèrits que presenten les persones aspirants, ha d'adaptar-se al model que es publica en l'annex III d'aquesta convocatòria.  
Els annexos III i IV de la convocatòria es troben disponibles en la pàgina web de l'Agència (Convocatòries per a la provisió de llocs de treball. Convocatòria LD 1/2023):  
https://www.antifraucv.es/va/informacio-institucional-i-dorganitzacio/.  
2. Les sol·licituds de participació han de presentar-se a través de qualsevol dels mitjans que preveu l'article 16 de la Llei 39/2015, d'1 d'octubre, del procediment administratiu comú de les administracions públiques.  
· Presentació a través del registre electrònic de l'Agència: s'efectuarà mitjançant l'emplenament de la instància genèrica en la seu electrònica de l'Agència  
https://sede.antifraucv.es/opencms/opencms/sede.  
· Presentació en oficines de l'Agència (carrer Navellos, 14, porta 3, 46846 València): horari de 09.00 a 14.00 hores, de dilluns a divendres.  
· En el cas de presentació per un altre mitjà previst en l'article 16 de la Llei 39/2015 i diferent dels dues anteriors, dins del termini de presentació d'instàncies cal remetre, a efectes informatius, còpia del document que acredite la seua presentació a l'adreça de correu electrònic següent: yiiduhxvkdacemq@adbwgawyev.ck  
3. El termini de presentació serà de deu dies hàbils, conforme a l'article 115.3 de la LFPV, comptats des de l'endemà de la publicació d'aquesta convocatòria en el Diari Oficial de la Generalitat Valenciana. Així mateix, aquesta convocatòria es remetrà per a la seua publicació en el Butlletí Oficial de les Corts Valencianes, i l'anunci de la mateixa es publicarà en el Boletín Oficial del Estado.  
  
Quarta. Documentació acreditativa dels requisits i els mèrits que cal aportar  
1. A la sol·licitud, degudament emplenada, segons model que es publica en l'annex III d'aquesta convocatòria, s'acompanyarà un historial professional de competències i capacitats (currículum complet) i els documents justificatius dels requisits i mèrits relatius al lloc de treball convocat i qualsevol altre document que es considere d'interés, així com declaració responsable de la veracitat d'aquesta documentació, segons model que es publica en l'annex IV d'aquesta convocatòria.  
  
2. En relació amb el compliment dels requisits exigits, cal presentar original o còpia de la següent documentació:  
a) Document Nacional d'Identitat o document equivalent.  
b) Acreditació documental del nomenament com a personal funcionari de carrera del subgrup de titulació que dona accés al lloc al qual s'opta.  
c) Acreditació documental de la titulació universitària exigida com a requisit.  
d) Acreditació documental de l'experiència requerida: certificat, informe o full de serveis de l'administració pública, institució pública o entitat pública d'origen i, si escau, d'aquelles altres en les quals s'haguera prestat serveis.  
e) Acreditació documental de la formació requerida.  
3. En relació amb els mèrits, s'acompanyarà la documentació corresponent que els acredite. Únicament seran tinguts en compte els mèrits perfeccionats amb anterioritat a la finalització del termini de presentació de sol·licituds.  
  
Cinquena. Comprovació del compliment dels requisits de participació  
La Unitat de Gestió Administrativa de l'Agència comprovarà el compliment dels requisits exigits en la convocatòria de les persones participants, requerirà, si escau, les esmenes pertinents, i realitzarà el corresponent informe a aquest efecte.  
  
Sisena. Avaluació i resolució de la convocatòria del procediment de provisió  
1. Comprovat el compliment dels requisits de participació, es podrà convocar a les persones participants a la realització d'una prova pràctica i/o d'entrevistes.  
2. En cas de realització d'una prova pràctica, aquesta consistirà en l'elaboració per escrit d'un informe jurídic o una proposta de resolució administrativa, així com la contestació raonada a tres preguntes curtes en relació amb les funcions del lloc de treball convocat.  
  
El temps de realització de la prova serà de dues hores.  
Per a la realització d'aquesta prova l'Agència facilitarà a les persones que participen, en versió paper, els següents textos legals:  
- Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana.  
- Reglament de funcionament i règim interior, en desenvolupament de la Llei 11/2016, de 28 de novembre, de la Generalitat, aprovat per Resolució de 27 de juny de 2019, del director de l'Agència (DOGV 8582, 02.07.2019).  
- Resolució de 25 d'abril de 2018, del director de l'Agència, per la qual es crea la bústia de denúncies de l'Agència i es regula el seu funcionament (DOGV 8301, 23.01.2018).  
- Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció.  
- Directiva (UE) 2019/1937 del Parlament Europeu i del Consell, de 23 d'octubre de 2019, relativa a la protecció de les persones que informen sobre infraccions del Dret de la Unió.  
Per a la seua valoració es tindrà en compte el coneixement específic de la matèria, els coneixements generals i la capacitat de relació, el rigor analític i la competència per a donar una solució jurídica al problema plantejat. Així mateix, es tindrà en compte la claredat expositiva i la correcta utilització del llenguatge jurídic i administratiu.  
3. En el seu cas, i amb caràcter previ a la resolució, es podran realitzar entrevistes a les persones participants per a la comprovació de la seua capacitat i mèrits, així com de les seues habilitats, actituds i aptituds en relació amb les funcions concretes a desenvolupar i els principis d'actuació del personal de l'Agència a què es refereix l'article 5 del seu Reglament de funcionament i règim interior.  
4. La convocatòria de la prova pràctica i/o de les entrevistes es realitzarà mitjançant publicació en el Tauler d'anuncis de l'Agència i a través del correu electrònic facilitat per cada persona participant en la seua sol·licitud. La no assistència a la prova pràctica o a les entrevistes convocades suposarà per a la persona participant el decaïment en el seu dret. La idoneïtat a què es refereix l'article 115 de la LFPV s'apreciarà segons els requisits i mèrits aportats per cada persona participant, així com als resultats tant de la prova pràctica com de les entrevistes realitzades en el seu cas.  
5. La persona titular de la direcció de l'Agència resoldrà bé l'adjudicació a la persona que considere més idònia per a l'acompliment del lloc de treball convocat, bé que es declara deserta la convocatòria, encara que les persones candidates reunisquen els requisits exigits, si considera que cap d'elles resulta idònia.  
6. La resolució de nomenament es motivarà amb referència al compliment per la persona triada dels requisits exigits en la convocatòria, així com a les circumstàncies i aptituds professionals que s'han tingut en compte per a considerar que resulta la més idònia per a l'acompliment del lloc de treball.  
7. La resolució de la convocatòria ha d'indicar el termini en què haja de tindre lloc la presa de possessió en la nova destinació.  
8. La resolució serà objecte de publicació en el Diari Oficial de la Generalitat Valenciana i en el Butlletí Oficial de les Corts Valencianes.  
  
  
Setena. Termini de resolució  
La present convocatòria es resoldrà en un termini no superior a dues mesos, comptats des de l'endemà de la data de finalització del termini de presentació de sol·licituds.  
  
Huitena. Compliment del Codi ètic i de conducta de l'Agència  
  
Les persones participants en aquesta convocatòria es comprometen a conéixer i complir el Codi ètic i de conducta de l'Agència de Prevenció i Lluita contra el Frau i la Corrupció de la Comunitat Valenciana, aprovat mitjançant Resolució núm. 82/2022, de 10 de febrer, del director de l'Agència (DOGV 9281, 18.02.2022).